ALAQUÀS CELEBRARÀ L'ACTE DE NOMENAMENT D'ENRIC JUAN REDAL COM A FILL ADOPTIU DEL MUNICIPI EL PROPER 28 DE FEBRER
13/02/2024

# ALAQUÀS CELEBRARÀ L'ACTE DE NOMENAMENT D'ENRIC JUAN REDAL COM A FILL ADOPTIU DEL MUNICIPI EL PROPER 28 DE FEBRER

*   13/02/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=21773

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21773%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRAR%C3%80%20L%27ACTE%20DE%20NOMENAMENT%20D%27ENRIC%20JUAN%20REDAL%20COM%20A%20FILL%20ADOPTIU%20DEL%20MUNICIPI%20EL%20PROPER%2028%20DE%20FEBRER)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21773/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21773/13022024whatsapp_image_2024-02-13_at_13_58_49_1_Form_4.jpg)](https://www.alaquas.org/ficheros/documentos/2024/2/21773/13022024whatsapp_image_2024-02-13_at_13_58_49_1_Form_10.jpg "<a href='https://www.alaquas.org/ficheros/documentos/2024/2/21773/13022024whatsapp_image_2024-02-13_at_13_58_49_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRARÀ L'ACTE DE NOMENAMENT D'ENRIC JUAN REDAL COM A FILL ADOPTIU DEL MUNICIPI EL PROPER 28 DE FEBRER</a>")

L'Ajuntament d'Alaquàs ha elegit per a la celebració d'aquest acte la data que commemora la recuperació i obertura pública del Castell d'Alaquàs com a centre cultural per a la ciutadania.

El 28 de febrer de 2003 és una data històrica per a Alaquàs. És el dia que el Castell d’Alaquàs es va obrir al públic com a centre cultural després del seu procés de recuperació. Per això, l’Ajuntament d’Alaquàs ha decidit celebrar en aquest mateix dia, 21 anys després, l’acte oficial de nomenament de l’historiador Enric Juan Redal com a Fill Adoptiu d’Alaquàs.

El Ple de la Corporació Municipal va aprovar per unanimitat el passat dijous 29 de setembre de 2022 la proposta d’acord d’anomenament a través de la qual el director de la publicació Quaderns d’Investigació d’Alaquàs rebia una de les màximes distincions honorífiques que pot concedir un Ajuntament. Una proposta que va sorgir com una iniciativa Clavaris de la Mare de Déu de l’Olivar 1981 que va comptar amb el suport de cinquanta associacions i més de 400 persones particulars. Aquest procés de participació es va iniciar després que el Plenari adoptara el 28 de juliol de 2022 per unanimitat l’aprovació inicial de l’expedient per al reconeixement. Van aconseguir les signatures de totes les associacions culturals del municipi, falles, comparses i filaes i altres entitats així com també de l’Institut d’Estudis Comarcals de l’Horta Sud (IDECO), la federació autonòmica que els agrupa i l’Associació de Cronistes del Regne de València.

El grup de festers, impulsors de Quaderns d’Investigació d’Alaquàs, està format Manuel Guasp García, Querubín Martínez García, Manuel Marco Peiró, Tomás Martínez Palop, Jesús Palop Guillem i Josep Maria Soriano Besó. En la comissió van formar part l’exalcaldessa d’Alaquàs, Elvira García Campos, la directora de la Universitat Popular, Cefe Marcos, la periodista Laura Sena, la regidora Anna Mora, l’exalumne de l’institut on va impartir classe Enric Juan, Sera Hernández, i Paco Pons, vinculat a diverses associacions i col·lectius festers.

Enric Juan Redal va nàixer a Alzira i va arribar a Alaquàs als anys 70 com a professor d’Història de l’institut de secundària, conegut actualment com IES Faustí Barberà. En aquella època, la Clavaria de la Mare de Déu de l’Olivar 1981 va iniciar amb ell la publicació Quaderns d’Investigació d’Alaquàs, publicació que el passat 28 d’abril rebia la Medalla d’Or de la Ciutat reconeixent més quatre dècades de treball d’investigació sobre la població i sobre les persones que han viscut a Alaquàs al llarg de la història. Enric Juan és també el cronista oficial del municipi i ha participat en la fundació de diferents moviments i organitzacions comarcals a l’Horta Sud com l’Institut d’Estudis Comarcals, afavorint l’aparició de moltes persones investigadores a la comarca de l’Horta Sud i l’estima per la història local i comarcal. Ha sigut també director de l’antic Centre d’Estudis de Professorat de Torrent.